Nr. DMU \_\_\_\_\_/\_\_\_\_\_\_\_\_\_\_\_

**AVIZAT, APROB,**

**SECRETAR DE STAT MINISTRUL SĂNĂTĂȚII**

**Claudiu Constantin DAMIAN Alexandru Florin ROGOBETE**

**REFERAT DE APROBARE**

În conformitate cu prevederile art.100 din Legea nr. 95/2006 privind reforma în domeniul sănătăţii, republicată, cu completările și modificările ulterioare:

*„Art.100 - (1) Finanţarea acordării asistenţei medicale publice de urgenţă se face prin bugetul Ministerului Sănătăţii de la bugetul de stat şi din venituri proprii, prin bugetul Ministerului Afacerilor Interne, prin bugetele ministerelor şi instituţiilor cu reţea sanitară proprie, din donaţii şi sponsorizări, precum şi din alte surse prevăzute prin lege*

*(...)*

*(7) UPU şi CPU din cadrul spitalelor de urgenţă sunt finanţate din bugetul de stat, prin bugetul Ministerului Sănătăţii sau prin bugetele ministerelor şi instituţiilor cu reţea sanitară proprie, după caz, cu sumele aferente următoarelor cheltuieli:*

*a) cheltuieli cu personalul încadrat sau cu contract individual de muncă cu timp parţial pentru efectuarea gărzilor care desfăşoară activitatea în UPU/CPU în mod nemijlocit;*

*b) cheltuieli cu medicamente şi materiale sanitare;*

*c) cheltuieli ocazionate de investigaţiile paraclinice pentru cazurile rezolvate în aceste structuri, fără a fi necesară internarea lor în unitatea sanitară din care face parte respectiva UPU sau respectivul CPU, inclusiv cheltuieli necesare pentru repararea, întreţinerea, asigurarea şi verificarea echipamentelor medicale din dotarea UPU/CPU, pentru piesele de schimb, cheltuieli cu consumabile de birotică şi papetărie, cheltuieli cu reactivi şi consumabile pentru investigaţiile imagistice;*

*d) cheltuieli cu materiale de curăţenie şi dezinfectanţi;*

*e) cheltuieli cu asigurări, piese de schimb, carburanţi şi servicii de întreţinere a autospecialelor din dotarea UPU care au în structură şi SMURD.*

*(71) Următoarele tipuri de cheltuieli nu sunt finanţate de la bugetul de stat şi sunt suportate din fondurile unităţilor sanitare în care funcţionează UPU/CPU, cu excepţia situaţiei în care sunt suportate în condiţiile art. 193 alin. (6):*

*a) cheltuieli de întreţinere şi funcţionare, precum alimentarea cu apă, energie electrică, energie termică, servicii de telefonie, poştă, abonamente de televiziune, servicii internet;*

*b) cheltuielile cu prestări servicii de spălătorie şi curăţătorie;*

*c) cheltuielile cu prestări servicii de pază.*

*(10) UPU şi CPU din cadrul spitalelor cu structuri de urgenţă aprobate potrivit dispoziţiilor legale, alte decât cele prevăzute la alin. (7), precum şi activităţile desfăşurate în camera de gardă sunt finanţate din bugetul Fondului naţional unic de asigurări sociale de sănătate şi sunt cuprinse în structura tarifului pe caz rezolvat.*

*(...)*

*(11) UPU şi CPU prevăzute la alin. (10) pot fi finanţate în condiţiile prevăzute la alin. (7), dacă în urma evaluării, efectuată de către Ministerul Sănătăţii şi comisia de specialitate a Ministerului Sănătăţii, se constată că acestea îndeplinesc condiţiile de organizare şi dotare prevăzute de legislaţia în domeniu.*

*(12) UPU din cadrul spitalelor judeţene de urgenţă pot include în structura proprie CPU din unităţile sanitare de pe raza administrativ-teritorială a judeţului respectiv.*

*(13) Finanţarea CPU prevăzute la alin. (12) este asigurată din bugetul Ministerului Sănătăţii, de la bugetul de stat şi din veniturile proprii ale acestui minister, în limita bugetului aprobat.*

*(14) Aprobarea includerii CPU în structura unei UPU se face prin ordin al ministrului sănătăţii, în limita bugetului alocat finanţării UPU şi în baza unor criterii stabilite prin ordin al ministrului sănătăţii la propunerea comisiei de specialitate din cadrul Ministerului Sănătăţii.”*

Compartimentele de Primire a Urgențelor din cadrul spitalelor cu structuri de urgenţă aprobate, pot fi finanţate de la bugetul de stat prin bugetul Ministerului Sănătăţii dacă în urma evaluării de către Ministerul Sănătăţii și comisia de specialitate a Ministerului Sănătăţii se constată că îndeplinesc condiţiile de organizare şi dotare prevăzute de Ordinul ministrului sănătăţii nr. 1706/2007 privind conducerea și organizarea unităților și compartimentelor de primire a urgențelor.

Conform OMS nr. 659/28.02.2025, a fost aprobată comisia de evaluare a Compartimentului de Primiri Urgențe din cadrul Spitalului Orășenesc „Dr. Caius Tiberiu Spârchez” Zărnești, comisie care în raportul de evaluare nr. 1217 din data de 05.03.2025, a reținut că sunt îndeplinite criteriile de organizare și dotare a Compartimentului Primiri Urgențe al Spitalului Orășenesc „Dr. Caius Tiberiu Spârchez” Zărnești, în vederea preluării în finanțare a structurii de primiri urgențe din bugetul de stat, prin bugetul Ministerului Sănătății.

Prin prezentul proiect de ordin propunem preluarea în finanțare, începând cu data de 01 august 2025, de la bugetul de stat prin bugetul Ministerului Sănătăţii a Compartimentului de Primiri Urgențe din cadrul Spitalului Orășenesc „Dr. Caius Tiberiu Spârchez” Zărnești, care a primit avizul favorabil al Comisiei Interministeriale pentru Suport Tehnic, conform adresei nr. 1778006/03.04.2025 a comisiei (MS Reg1/10673/11.04.2025).

Finanțarea Compartimentelor de Primire a Urgențelor din cadrul spitalelor cu structuri de urgență este asigurată de la bugetul de stat, prin bugetul Ministerului Sănătății, în limita bugetului aprobat pentru finanțarea acordării asistenței medicale publice de urgență.

Față de cele prezentate, vă transmitem alaturat, proiectul de ordin **privind aprobarea finanțării de la bugetul de stat prin bugetul Ministerului Sănătății a Compartimentului de Primiri Urgențe din cadrul Spitalului Orășenesc „Dr. Caius Tiberiu Spârchez” Zărnești începând cu 1 august 2025,** pe care dacă sunteți de acord, vă rugăm să-l aprobați.

Cu deosebită considerație,

DIRECTOR,

Angelica PROTEASA

cons. sup. Loredana-Nicoleta IANCU